### Beslutning

Tilbagesendes Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 15. april 2020 har vedtaget Magistratens foranstående indstilling af 14. april 2020.

Der gives kommunegaranti på op til 12,5 mio. kr. og anlægstilskud på 11,6 mio. kr. til etablering af [adresse] og Aktivitetscenter - et selvstændigt svømme- og aktivitetscenter på kommunal jord ved den eksisterende svømmehal på [adresse].

### Resumé

Lystrup IF Svømning har behov for en udvidelse af faciliteterne for at kunne leve op til efterspørgslen fra foreningens ca. 5.000 medlemmer samt borgerne i lokalområdet, som ønsker svømmefaciliteter til et aktivt fritidsliv.

Lystrup IF Svømning har siden 2013 arbejdet på at etablere [adresse] og Aktivitetscenter, som udspringer af et ønske om at styrke foreningsidrætten og skabe spændende og alsidige foreningsbaserede svømme- og vandaktiviteter for både børn og voksne.

Lystrup IF Svømning har med henblik på opførelse af svømme- og aktivitetscenteret etableret den almennyttige forening ”Foreningen Lystrup Svømme- og Aktivitetscenter”, der har til formål at eje og forestå driften af svømme- og aktivitetscenteret.

Opførelsen af Lystrup Svømme- og Aktivitetscenter har stor opbakning i Lystrup og gennemføres med støtte fra [adresse]. For at projektet kan realiseres har Foreningen Lystrup Svømme- og Aktivitetscenter fra [adresse] behov for en kommunegaranti for et lån på op til 12,5 mio. kr., et anlægstilskud på ca. 11,6 mio. kr. og en 30-årig grundlejeaftale med Børn og Unge.

### Indstilling

Det indstilles:

At 1) Der gives anlægstilskud på 11.638.336 kr. til foreningen Lystrup Svømme- og Aktivitetscenter. Anlægstilskuddet finansieres via afsatte rådighedsbeløb under de to KB-bevillinger ’Anlægspuljen til forenings- og fritidsfaciliteter’ samt ’Puljen til idrætsfaciliteter’.

At 2) Kultur og Borgerservice i 2020 stiller en kommunegaranti til foreningen Lystrup Svømme- og Aktivitetscenter for et lån på op til 12,5 mio. kr. Garantien stilles først for en byggekredit i anlægsfasen og konverteres derefter til en lånegaranti for et 30-årigt fastforrentet lån i Kommunekredit.

At 3) Børn og Unge bemyndiges til at indgå en vederlagsfri 30-årig grundlejeaftale med foreningen Lystrup Svømme- og Aktivitetscenter.

At 4) Børn og Unge bemyndiges til at indgå en 30-årig aftale med foreningen Lystrup Svømme- og Aktivitetscenter om overtagelse og drift af Lystrup Svømme- og Johnnie Sørensen vandbehandlingsanlæg, der etableres i teknikrummet i [adresse] svømmehal.

### Sagens forløb

01-04-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-04-2020 Magistraten

Fremsendes til [adresse] med bemærkning, at Magistraten i mødet den 14. april 2020 anbefaler, at byrådet tiltræder Magistratsafdelingen for Kultur og Borgerservices og Magistratsafdelingen for Børn og Unges indstilling af 25. marts 2020.

Til byrådsbehandlingen laves en uddybende beskrivelse af rollefordelingen mellem foreningen og kommunen.

 15-04-2020 Aarhus Byråd
Tilbagesendes Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 15. april 2020 har vedtaget Magistratens foranstående indstilling af 14. april 2020.